Aurora Marthens

Aurora Marthens (s. 1992) on suomalainen oopperalaulaja, äänialaltaan sopraano. Hän on ollut kiinnitettynä  Wienin valtionoopperansolistikuntaan kausina 2022–2024 ja ennen tätä Marthens oli osa talon ensimmäistä oopperastudiota (nuorten laulajien koulutusohjelma) vuosien 2020 ja 2022 välillä.T-J. Kyllönen – ”Ilona irti” -Monologiooppera Op. 100 Urkuyö & aaria -festivaali. Viitattu 20.8.2022

Marthens aloitti lauluopinnot vuonna 2007 ja opiskeli Sibelius-Akatemiassa vuosien 2015 ja 2018 välillä. Ennen Sibelius-Akatemiaan siirtymistään hän opiskeli Turun konservatoriossa 2013-2015.

Marthens voitti vuonna 2017 Timo Mustakallio -laulukilpailun ja lauloi finaalissa Jean Sibeliuksen yksinlaulun "Jubal" ja Vincenzo Bellinin säveltämän Elviran aarian oopperasta Puritaanit. Hän voitti vuonna 2015 silloin ensimmäisen kerran järjestetyn Helsinki Lied -kilpailun alle 25-vuotiaiden sarjan. Molemmissa kilpailuissa häntä säesti pianisti Elias Miettinen.

Marthens oli Mustakallio-kilpailussa paitsi tuomariston, myös yleisön suosikki. Hannu-Ilari Lampilan mukaan voittaja ei ollut yllätys. Hän sanoi Marthensia kolumnissaan "ääni-ilmiöksi".

Suomen Kansallisoopperan debyyttinsä hän teki syyskuussa 2023 Donna Annan roolissa (W.A. Mozart: Don Giovanni).

Kaudella 2024-2025 Marthens teki debyyttinsä Sveitsin Zürichin oopperatalossa (R. Strauss: Ariadne auf Naxos- Echo) sekä Aalto-Theater oopperatalossa Saksan Essenissä (R. Strauss: Der Rosenkavalier- Jungfrau Marianne Leitmetzerin).

Tulevana kautena 2025-2026 Aurora Marthens tekee rooli- ja talodebyyttinsä Elisabethin roolissa (R. Wagner: Tannhäuser) Theater Magdeburgissa, Saksassa.

 Lähteet 

Luokka:Suomalaiset sopraanot
Luokka:Suomalaiset oopperalaulajat
Luokka:Vuonna 1992 syntyneet
Luokka:Elävät henkilöt